Title: Príloha č
Author: schwingerova
Last saved by: Timea Lengyelová
Company: MP SR

Príloha č. 1
   k nariadeniu vlády č. .../2007 Z. z.

Požiadavky na uznanie množiteľských porastov

1. Kategórie a generácie:

    Množiteľské porasty určené na výrobu predzákladného osiva,  základného osiva a certifikovaného osiva sa uznávajú v generáciách množenia: 
a) 	Predzákladné osivo v generáciách množenia SE1 a SE2 pri druhoch hrach siaty, fazuľa záhradná, fazuľa šarlátová a bôb obyčajný a v generácii množenia SE1 pri druhu fenikel obyčajný,
b) 	základné osivo v generáciách množenia E, L alebo Sc,
c) 	certifikované osivo v generáciách množenia C1 alebo H a C2.

2. Prehliadky porastov

2.1 	Porast musí vykazovať dostatočnú odrodovú pravosť a odrodovú čistotu. 
2.2 	Pri výrobe predzákladného osiva a základného osiva sa vykoná aspoň jedna úradná poľná prehliadka. Pri výrobe certifikovaného osiva sa vykoná aspoň jedna úradná poľná prehliadka v rozsahu previerky najmenej 20 % porastu každého druhu. 
2.3 	Porast musí byť v takej fáze vývoja, aby umožňoval overenie jeho odrodovej pravosti a odrodovej čistoty a  zdravotného stavu.

3. Izolačné vzdialenosti na zamedzenie nežiaduceho opelenia musia byť:

3.1 	Najmenšie izolačné vzdialenosti od susediacich porastov, ktoré môžu mať za následok  nežiadúce opelenie, musia byť pri druhoch:
a) 	cibuľa semenačka (Allium cepa), pór semenačka (Allium porrum) od inej odrody toho istého druhu 1000 m pre predzákladné osivo, základné a certifikované osivo,
b) 	uhorky (Cucumis sativus), dyňa červená ( Citrullus lanatus), melón cukrový (Cucumis melo), tekvica - všetky variety ( Cucurbita spp.)  1000 m pre predzákladné osivo, základné a certifikované osivo  od porastu inej  variety, alebo odrody toho istého druhu,
c) 	paprika (Capsicum annum) 600 m pre predzákladné osivo, základné a certifikované osivo medzi odrodami pálivými a nepálivými  a medzi koreninovými a zeleninovými a 200 m medzi odrodami,   
d) 	 mangold, cvikla, červená repa (Beta vulgaris):
1. 	od akéhokoľvek zdroja peľu rodu  repa (Beta spp.) neuvedených nižšie 1000 m,
2. 	od zdrojov peľu  odrôd rovnakých poddruhov, ktoré patria do rozdielnej skupiny odrôd 1000 m pre predzákladné osivo a základné osivo a 600 m pre certifikované osivo,
3. 	od zdrojov peľu odrôd rovnakých poddruhov, ktoré patria do rovnakej skupiny odrôd 
600 m pre predzákladné osivo  a základné osivo a 300 m pre certifikované osivo,

e) Kapustoviny  (Brassica spp.):
1. 	od zdrojov cudzieho peľu, ktorý môže spôsobiť vážne zhoršenie odrôd druhov kapustovín (Brassica) pre predzákladné osivo a základné osivo 1000 m a pre certifikované 600 m,
2. 	od ostatných zdrojov nežiadúceho opelenia, ktoré sú schopné kríženia s odrodami  druhov kapustovín (Brassica) pre predzákladné osivo a základné osivo 500 m a pre certifikované osivo 300 m,
f) priemyselná čakanka (Cichorium.):
1. 	od ostatných druhov toho istého rodu alebo poddruhov 1000 m,
2. 	od ďalšej odrody priemyselnej čakanky pre predzákladné osivo a základné osivo 600 m a pre certifikované osivo 300 m.
g) ostatné druhy:
1. 	od zdrojov nežiaduceho opelenia, ktoré môžu spôsobiť vážne zhoršenie odrôd ostatných  druhov v dôsledku  skríženého  opelenia
         - 500 m pre predzákladé osivo a základné osivo,
         - 300 m pre certifikované osivo, 
    2. od ostatných zdrojov nežiadúceho opelenia, ktoré sú schopné kríženia s odrodami  ostatných druhov s výsledkom  skríženého opelenia
         - 300 m pre predzákladné osivo a základné osivo,
         - 100 m pre certifikované osivo.

3.2 	Na vzdialenosti uvedené v bode 3.1 sa neprihliada, ak je zabezpečená dostatočná ochrana pred akýmkoľvek nežiaducim opelením.

4. Choroby a škodcovia     

   Prítomnosť chorôb a škodlivých organizmov, ktoré znižujú  kvalitu osiva,  musí byť na čo 
najnižšej úrovni.